Mikä on koiran valeraskaus?
Valeraskaus on narttukoirien fysiologinen tila. Koiraeläimissä alfanaaraat parittelevat, synnyttävät ja lähtevät pian synnytyksen jälkeen taas urosten kanssa metsästämään laumalle ruokaa. Kaikkien lauman naaraiden on hyvä saada juoksuaika samaan aikaan, jolloin noin 60 vuorokauden kuluttua juoksuajan loppumisesta muutkin naaraat kokevat tarvetta hoivata ja pystyvät ruokkimaan pentuja synnyttäneiden alfanaaraiden ollessa poissa toimien eräänlaisina sijaisäiteinä. Koiran valeraskaus palvelee näin ollen villin koiralauman tarpeita. Tilaa ei esiinny kaikilla nartuilla, ja se on erilainen jokaisella koiralla.
fi
Mitkä ovat koiran valeraskauden oireet?
Valeraskaudessa koira ikään kuin luulee, että se on synnyttämässä tai synnyttänyt, ja sillä on tarve rakentaa pesää ja hoivata pentuja. Koira saattaa omia leluja ja puolustaa niitä jopa omistajilta. Koira voi myös olla apaattinen, alakuloinen, haluton leikkimään ja sosialisoimaan muun perheen kanssa. Se saattaa olla vetäytyny ja esimerkiksi jäädä sängyn alle makamaan eikä halua mennä ulos lenkille. Ulkona se voi myös olla kärttyinen, haluton liikkumaan ja vetää takaisin kotiin päin. Koiran valeraskaus aiheuttaa hyvin harvoin fyysisiä ulkoisia oireita.
fi
Täytyykö koiran valeraskautta hoitaa?
Vaikka koiran valeraskauden oireet saattavat muistuttaa sairauden oireita, valeraskaus ei ole sairaus vaan normaali tila.  Oireilu yleensä lisääntyy iän myötä. Jos oireet ovat hyvin hankalia joko omistajalle tai koiralle, niihin voi saada apua eläinlääkäriltä. Tarvittaessa eläinlääkäri voi kirjoittaa reseptin valmisteesta, joka lopettaa valeraskauden.  Myös akupunktio voi lopettaa valeraskauden. Valeraskauteen ei ole kuitenkaan pakko puuttua, ja oireet poistuvat hiljalleen itsestään.
fi